Hvad er befordringspligten?

Ifølge EU’s postdirektiv skal alle EU-lande stille en landsdækkende postservice til rådighed for borgere og virksomheder.

Transportministeren vælger en virksomhed, som skal tilbyde et landsdækkende net af postkasser og postbetjeningssteder. I Danmark har Postnord - og det daværende Post Danmark - haft befordringspligten siden 1995.

Breve på op til 2 kilo og pakker op til 20 kilo er omfattet af befordringspligten.

EU-reglerne giver også mulighed for, at et land kan vælge at sende befordringspligten i udbud.